Наставни предмет: САВРЕМЕНА ПОСЛОВНА КОРЕСПОНДЕНЦИЈА – вежбе

Број часа: 47, 48;

Циљ: Препис и самостално обликовање пословног писма у блок форми на основу датих елемената;

* **Урадите препис следећег пословног писма у блок форми**:

ПД „ РУДНИК" МОДНА КОНФЕКЦИЈА;

Рандичка улица бр.67; 32300 Горњи Милановац;

Тел : 032/234-567; Текући рачун: 10000-99-578342; ПИБ : 09879870;

Е-маил: [rudnik@gmail.com](mailto:rudnik@gmail.com)

Hаш знак: ДБ / ДЈ Горњи Милановац, 08.11.2019

Ваш знак: ЛЗ / СЈ

МОДНА КУЋА

**„УНИВЕРЗУМ"**

Бранко Радичевића 55

11080 З е м у н

Предмет : Општа понуда

Поштовани,

Потврђујући пријем вашег упита од 03.11.2019 дозволите да изразимо захвалност што нам и ове године поклањате поверење.

За наредну сезону пролеће - лето модни креатори направили су неколико колекција које су, на сајму у Београду и на великом салону моде у Паризу, изазвале изузетно велико интересовање. Верујемо да ћете и ви у мноштву изванредних модела од разних материјала и модернијих дезена изабрати оно што ће задовољити пробирљив укус ваших потрошача .

У прилогу вам достављамо најновији каталог за сезону пролеће - лето, узорке од којих се раде наши производи и ценовник који важи 30 дана од писања ове понуде

У очекивању ваше порубџине, срдачан поздрав.

Комерцијални Директор

П р и л о г : 3 ( три )

\_\_\_\_\_\_\_\_\_\_\_\_\_\_\_\_\_\_\_\_\_\_

( Лазар Згоњанин )

* **У вашим свескама упишите издвојене обавезне и необавезне елементе претходног писма.**
* **Следећи корак је да самостално обликујете писмо у блок форми на основу датих елемената:**

Писмо шаље ,,Next’’ доо, 24000 Суботица, Ивана Горана Ковачића 3, тел: 024/625-100, факс: 024/625-100, ПИБ 102030405, Текући рачун 160-637278-39 привредном друштву ПД,, Будућност'' из Лознице, Краља Петра бр.6, ПИБ 45964145 у коме је садржана следећа понуда: Поштована господо, # нудимо вам следећи асортиман робе: # 1. Next кајсија 1л, ком, цена 56,23.# 2. Next бресква 1л, ком, цена 56,70. #3. Next јагода 1л, ком, цена 61,60.# 4. Next јагода 1л, ком, цена 48,80.#5. Next наранџа 1л, ком, цена 73, 60.# Цене су без ПДВ-а.# За поруџбине преко 3000 литара одобравамо рабат од 2%. Рок плаћања је 20 дана уз клаузулу Ф-ко магацин купца. #С поштовањем, # Шеф продаје /ваше име и презиме.

* Вежбајте што више, у свескама пишите датум и шта сте радили.
* Све што није јасно питајте у вибер групи.